המונח תזרים מזומנים מתייחס לכל תנועות המזומנים הקיימות בעסק, פנימה והחוצה, בזמן מוגדר. מדובר במושג קריטי לכל שלבי החיים של העסק- החל מהקמת העסק עד לפעילותו המתמשכת. חשוב לשים לב שקיים הבדל בין רווחיות עבור תזרים מזומנים חיובי. עסק יכול להיות רווחי אך בעל תזרים מזומנים שלילי (למשל במידה וצפויות לו הכנסות עתידיות גבוהות אך כרגע סכום הוצאות המזומן גבוה מסך הכנסותיו). ניתן לומר בפשטות שתזרים מזומנים מתייחס לכאן ועכשיו - כסף שנכנס או יוצא מחשבון הבנק, בעוד שרווחים חשבונאיים (או הערכת שווי החברה) מתייחסים לסך ההכנסות וההוצאות באופן מצטבר.
לניהול תזרים מזומנים מסודר חשיבות אדירה עבור יציבות העסק. המזומנים בעסק הנו המנוע של החברה, ובלעדיו לא יוכל להתקיים כראוי לאורך זמן. ניהול התזרים באופן נכון תורם לניהול הכספים בעסק שלך, ואפשר לומר שהוא בבחינת הכרח עבור קיום מצליח של עסק.